འདས་པའི་ལོ་དེ་དག་ནང་ཁོང་ལ་སྡུག་བསྔལ་མནར་གཅོད་བྱུང་བར་བློ་འགྱོད་མེད་པར།ཁོས་འཐབ་རྩོད་གནང་བ་དེ་ནི་དྲང་བདེན་ཆེད་ཡིན་པར་ཡིད་ཆེས་གནང་བཞིན་འདུགརང་བཙན་དོར་ཏེ་རང་སྐྱོང་རྩོད་པ་དེར་ཁོང་ཐུགས་ཕམ་བྱུང་འདུག་ལ།ལོ་ཁ་ཤས་ཀྱི་སྔོན་རྒྱ་ནག་ནང་བོད་རྒྱ་ཞི་མོལ་ཚོགས་པ་ཁ་སྐྱེངས་བཟོས་པའི་རྗེས་ང་རང་ཁོང་དང་མཇལ་འཕྲད་བྱུང༌།པ་སངས་ལ་ན་ཚ་བྱུང་སྟེ་ཉལ་སའི་ནང་ལྷུང་འདུག་མོད།ཡིན་ནའང༌།ཁོང་ཡར་བཞེངས་ཏེ་གནས་ཚུལ་དེའི་སྐོར་ང་ལ་གསུང་དོན།བོད་གཞུང་གིས་རྒྱ་མིའི་བསམ་བློ་གཏོང་སྟངས་མཁྱེན་གྱི་མི་འདུགཁོང་ཚོས་ག་འདྲ་སྙན་པོ་བཤད་ནའང༌།ཁོང་ཚོའི་སྐད་ཆའི་རྒྱབ་ལོགས་ཀྱི་ལྟ་བ་དེ་རྩ་བ་ཉིད་ནས་མ་བརྗེད་པར་བྱེད་དགོས།ང་རང་གི་བསམ་ཚུལ་འདི་ཡིན་ལ།ཁྱེད་རང་ལའང་དེ་དགོས་པ་བྱོས།དེ་ལྟར་བསམ་ཚུལ་གསུངས།ངས་ཚོད་དཔག་བྱས་པ་ཡིན་ན།ཁོང་གིས་མི་ཚེ་མང་ཤོས་ལྷ་སར་འཚོ་བ་བསྐྱལ་པ་དང༌།ང་དགུའི་ལོར་ཁོང་གི་ཚེ་སྲོག་དང་མཉམ་དུ་གྲོང་ཁྱེར་སྲུང་སྐྱོབ་གནང་བ་རེད།དགུང་ལོ་༨༠ཐོག་ཟླ་༣ཚེས་༢༥ཉིན་སྐུ་གྲོངས་འདུག